**ΦΥΛΛΟΜΕΤΡΗΤΕΣ (BROWSERS)**

* Είναι προγράμματα τα οποία με βοηθούν να κάνω πλοήγηση («σερφάρισμα») στο Διαδίκτυο (Internet). Τα προγράμματα αυτά εκτός από την πρόσβαση στο Διαδίκτυο (υπηρεσία WWW) μου δίνουν τη δυνατότητα να χρησιμοποιώ και άλλες υπηρεσίες του Internet (π.χ. e-mail, chat κλπ.)
* Υπάρχουν πολλά προγράμματα φυλλομετρητών διαθέσιμα σήμερα με πιο διαδεδομένα τα παρακάτω:
  + Internet Explorer
  + Mozilla Firefox
  + Google Chrome
  + Opera
  + Safari
* Στην παρούσα ενότητα θα γίνει παρουσίαση του φυλλομετρητή Mozilla Firefox

Περιβάλλον ενός browser (Mozilla Firefox)

1. Τοποθέτηση αρχικής σελίδας (Home Page)
2. Σέρνοντας με το ποντίκι το εικονίδιο της ιστοσελίδας στο κουμπί Αρχικής σελίδας
3. Μπορώ να ορίσω και πολλές σελίδες σαν αρχικές δηλ. όταν ανοίγω το πρόγραμμα να βλέπω ταυτόχρονα πολλές ιστοσελίδες (Ανοίγω όλες τις ιστοσελίδες που επιθυμώ και πάω Μενού Εργαλεία, Επιλογές, Καρτέλα Γενικά και πατάω το κουμπί Χρήση τρεχουσών σελίδων)
4. Δημιουργία σελιδοδείκτη

Οι σελιδοδείκτες μου δίνουν τη δυνατότητα της γρήγορης πρόσβασης σε ιστοσελίδες που έχω επισκεφτεί στο παρελθόν, χωρίς να χρειάζεται να θυμάμαι τη διεύθυνση της κάθε ιστοσελίδας

1. Επισκέπτομαι την ιστοσελίδα που θέλω. Κάνω κλικ στο εικονίδιο αστεριού στη μπάρα διευθύνσεων, το αστέρι γίνεται κίτρινο και ένας σελιδοδείκτης για αυτή τη σελίδα έχει μπει στους Αταξινόμητους σελιδοδείκτες
2. Αν έχω ανοίξει πολλές σελίδες και θέλω να δημιουργήσω σελιδοδείκτες σε αυτές, κάνω δεξί κλικ σε οποιαδήποτε ανοικτή καρτέλα και επιλέγω Όλες οι καρτέλες σε σελιδοδείκτη, δίνω ένα όνομα στο φάκελο των σελιδοδεικτών, επιλέγω και ένα φάκελο αποθήκευσης των σελιδοδεικτών και κάνω κλικ στο κουμπί Προσθήκη σελιδοδεικτών
3. Αν θέλω να επεξεργαστώ το όνομα και τη θέση ενός σελιδοδείκτη, πατάω το κουμπί του αστεριού και δεύτερη φορά για να ανοίξει ένα παράθυρο επεξεργασίας σελιδοδείκτη. Στο παράθυρο αυτό δίνω: Όνομα στο σελιδοδείκτη και φάκελο (σε ποιο φάκελο θα τοποθετηθεί ο σελιδοδείκτης π.χ. Εργαλειοθήκη σελιδοδεικτών, Μενού σελιδοδεικτών, Αταξινόμητοι σελιδοδείκτες, αν επιλέξω Επιλογή εμφανίζεται η λίστα όλων των φακέλων σελιδοδεικτών)

Βιβλιοθήκη σελιδοδεικτών: Εμφανίζονται όλοι οι σελιδοδείκτες και πως αυτοί είναι οργανωμένοι. Πάω μενού Σελιδοδείκτες, Προβολή όλων των σελιδοδεικτών. Μπορώ μέσα από τη βιβλιοθήκη σελιδοδεικτών να αλλάξω θέση σε σελιδοδείκτες σέρνοντάς τους σε άλλους φακέλους π.χ. στο φάκελο Μενού σελιδοδεικτών ή στο φάκελο Εργαλειοθήκη σελιδοδεικτών

Πρόσβαση σε σελιδοδείκτη: Είτε από τη βιβλιοθήκη των σελιδοδεικτών, είτε κάνοντας κλικ στο μενού Σελιδοδείκτες (αν τον έχω τοποθετήσει στο Μενού Σελιδοδεικτών), είτε επιλέγοντας από το μενού Σελιδοδείκτες το Αταξινόμητοι σελιδοδείκτες (αν έχω τοποθετήσει το σελιδοδείκτη εκεί), είτε κατευθείαν επιλέγοντας το σελιδοδείκτη από την Εργαλειοθήκη σελιδοδεικτών, εφόσον η τελευταία εμφανίζεται. Επίσης πηγαίνοντας στο μενού Σελιδοδείκτες, Νέοι Σελιδοδείκτες μπορώ να έχω πρόσβαση στους πιο πρόσφατους σελιδοδείκτες που δημιούργησα (10 τελευταίους)

Οργάνωση σελιδοδεικτών: Για καλύτερη οργάνωση των σελιδοδεικτών μπορώ να δημιουργήσω φακέλους κάτω από τις 3 πιθανές δεξαμενές σελιδοδεικτών (Εργαλειοθήκη σελιδοδεικτών, μενού σελιδοδεικτών, αταξινόμητοι σελιδοδείκτες)

Εργαλειοθήκη σελιδοδεικτών: Μπορώ να την εμφανίσω ή να την εξαφανίσω πηγαίνοντας στο Μενού Προβολή, Εργαλειοθήκες, Εργαλειοθήκη σελιδοδεικτών

1. Γραμμή διευθύνσεων του Mozilla

Είναι πολύ εξυπηρετική, καθώς μας εξασφαλίζει γρήγορη πρόσβαση σε σελίδες που έχουμε σημειώσει (σελιδοδείκτες), που έχουμε επισκεφτεί στο παρελθόν ή που επισκεπτόμαστε πιο συχνά. Η μετάβαση μάλιστα σε σελιδοδείκτες μπορεί να γίνει όχι μόνο με χρήση της διεύθυνσης της σελίδας, αλλά και με χρήση του ονόματος του σελιδοδείκτη. Καθώς πληκτρολογώ στην γραμμή διευθύνσεων μία λίστα των ιστοσελίδων που έχω σημειώσει ή επισκεφτεί θα εμφανιστεί, οι ιστοσελίδες που έχω σημειώσει θα εμφανίζουν και ένα κίτρινο αστέρι δίπλα τους. Γενικά η γρήγορη πρόσβαση σε ιστοσελίδες μπορεί να γίνει είτε πληκτρολογώντας κομμάτι της διεύθυνσης της σελίδας ή του ονόματος της σελίδας, καθιστώντας τη γραμμή διευθύνσεων πολύ έξυπνη

1. Αναζήτηση στον Παγκόσμιο Ιστό (Web)

Επιλέγω απλώς την μηχανή αναζήτησης (περισσότερα σε επόμενη ενότητα) με το κουμπί που μου παρέχει το πρόγραμμα και κατόπιν γράφω τον όρο αναζήτησης στο πλαίσιο. Μπορώ να κάνω επίσης τα παρακάτω:

* Να αλλάξω μηχανή αναζήτησης για να ψάξω
* Να προσθέσω επιπλέον μηχανές αναζήτησης στο Mozilla
* Να διαγράψω μηχανές αναζήτησης
* Να αυξήσω ή να μειώσω το χώρο της μπάρας Αναζήτησης

1. Καρτέλες στον Mozilla

Μία ιδιαίτερα χρήσιμη και εξυπηρετική δυνατότητα που έχουν οι νέες εκδόσεις του προγράμματος είναι η δυνατότητα να ανοίγω πολλές σελίδες ταυτόχρονα (μέσω των καρτελών), καθιστώντας έτσι την πλοήγηση πιο εύκολη. Για να ανοίξω μία ή περισσότερες καρτέλες, αρκεί να πατήσω το κουμπί +. Επίσης έχω τις παρακάτω δυνατότητες με τις καρτέλες:

1. Να κάνω αλλαγή της θέσης τους σέρνοντας
2. Να εμφανίσω πάλι μία καρτέλα που έκλεισα κατά λάθος, πηγαίνοντας μενού Ιστορικό, Πρόσφατα κλεισμένες καρτέλες
3. Να ανοίξω έναν υπερσύνδεσμο σε νέα καρτέλα για να μην χάσω την ήδη υπάρχουσα σελίδα (κάνω δεξί κλικ πάνω στον σύνδεσμο και επιλέγω κατόπιν Άνοιγμα δεσμού σε νέα καρτέλα)
4. Μπορώ να μετακινήσω μία καρτέλα σε ένα νέο παράθυρο, σέρνοντάς την κάτω από τη λωρίδα καρτελών ή να τη μετακινήσω σέρνοντάς την από ένα παράθυρο Mozilla σε ένα άλλο παράθυρο.
5. Να ορίσω μία καρτέλα ως καρτέλα Εφαρμογών. Οι καρτέλες εφαρμογών δεν μπορούν να κλείσουν κατά λάθος, ανοίγουν αυτόματα όταν ανοίγω το Mozilla και έχουν μικρό μέγεθος. Οι καρτέλες αυτές μου επιτρέπουν να κρατάω πάντα ανοικτές δημοφιλείς εφαρμογές του Διαδικτύου π.χ. Facebook, Twitter, YouTube. Για να το πραγματοποιήσω αυτό κάνω δεξί κλικ σε μία καρτέλα και επιλέγω κατόπιν Ορισμός ως καρτέλα Εφαρμογών.
6. Αν θέλω να ανοίξω ένα νέο παράθυρο στην εφαρμογή, πάω μενού Αρχείο, Νέο Παράθυρο
7. Ιστορικό επισκέψεων στο Mozilla Firefox

Τις ιστοσελίδες που επισκέπτομαι το πρόγραμμα τις καταγράφει σε μία περιοχή που ονομάζεται Ιστορικό. Για να το δω πάω στο μενού Ιστορικό, Προβολή Ιστορικού. Εκεί μπορώ να δω τις σελίδες που επισκέφτηκα σήμερα, χθες κλπ. Έχω επίσης τη δυνατότητα να ψάξω μέσα στο Ιστορικό, δίνοντας όνομα ή διεύθυνση μίας ιστοσελίδας. Μπορώ επίσης να διαγράψω κομμάτια του ιστορικού ή και όλο το Ιστορικό. Αν θέλω να διαγράψω μόνο σχετικά πρόσφατα στοιχεία του Ιστορικού (π.χ. τις σελίδες που επισκέφτηκα σήμερα), πάω μενού Ιστορικό, Εκκαθάριση πρόσφατου ιστορικού

1. Ιδιωτική περιήγηση στο Mozilla

Με τη δυνατότητα αυτή μπορώ να περιηγούμαι στο Διαδίκτυο, χωρίς να αποθηκεύω οποιεσδήποτε πληροφορίες στον υπολογιστή μου, για το ποιες σελίδες και τοποθεσίες επισκέφτηκα. Αυτό είναι ιδιαίτερα χρήσιμο, αν τον υπολογιστή μου τον μοιράζομαι με άλλους και δεν επιθυμώ να γνωρίζουν ποια sites έχω επισκεφτεί. Για να το πραγματοποιήσω αυτό πάω μενού Αρχείο, Νέο παράθυρο ιδιωτικής περιήγησης. Έτσι οι σελίδες που έχω επισκεφτεί δεν θα φαίνονται στο Ιστορικό.

1. Θέματα

Μπορώ εύκολα να αλλάξω την εμφάνιση του Mozilla. Πάω στο μενού Εργαλεία, Πρόσθετα, επιλέγω Λήψη περισσότερων προσθέτων και πάω στην περιοχή Προβεβλημένα Θέματα και επιλέγω εμφάνιση όλων. Έπειτα επιλέγω το θέμα που θέλω να εφαρμόσω και κλικ στο κουμπί Προσθήκη

1. Κουμπιά πλοήγησης

Κουμπιά: Πίσω, Εμπρός, Ανανέωση, Αρχική.

Όταν φορτώνεται μία ιστοσελίδα, το κουμπί Ανανέωση προσωρινά γίνεται κουμπί Παύσης, αν το πατήσω σταματά η φόρτωση μίας ιστοσελίδας.

Κουμπί Λήψης: Μου εμφανίζει τις λήψεις αρχείων που έχω κάνει με τον φυλλομετρητή.

1. Ορισμός του Mozilla ως του προεπιλεγμένου φυλλομετρητή

Πάω στο μενού Εργαλεία, Επιλογές, Καρτέλα Για Προχωρημένους και κάνω κλικ στο κουμπί Ορισμός Firefox ως τον προεπιλεγμένο περιηγητή

**ΑΝΑΖΗΤΗΣΗ ΠΛΗΡΟΦΟΡΙΩΝ ΣΤΟΝ ΙΣΤΟ**

* Αν θέλω να αναζητήσω πληροφορίες στον Παγκόσμιο Ιστό (WWW), π.χ. για κάποιο Δημοτικό σχολείο ή για τον καιρό και δεν γνωρίζω τη διεύθυνση της ιστοσελίδας που θέλω να επισκεφτώ είναι σχεδόν αδύνατο να βρω τις πληροφορίες που θέλω λόγω του μεγάλου πλήθους των διαθέσιμων ιστοσελίδων.
* Λύση στο παραπάνω πρόβλημα: Οι 2 υπηρεσίες αναζήτησης που μου προσφέρουν τη δυνατότητα να βρω σχετικά εύκολα και γρήγορα τις σχετικές ιστοσελίδες. Οι 2 αυτές υπηρεσίες είναι:
  + Οι Θεματικοί Κατάλογοι
  + Οι Μηχανές Αναζήτησης
* **Θεματικοί Κατάλογοι**: Μεγάλες λίστες με υπερσυνδέσμους που οδηγούν σε ανάλογες ιστοσελίδες, οι σύνδεσμοι αυτοί είναι οργανωμένοι σε κατηγορίες θεμάτων, ανάλογα με το περιεχόμενο των ιστοσελίδων στις οποίες είναι συνδεδεμένοι.

**ΑΣΚΗΣΗ**

* Μπείτε στην ιστοσελίδα [www.in.gr](http://www.in.gr)
* Κινηθείτε προς τα κάτω και επιλέξτε δεξιά στο παράθυρο και από την περιοχή ΚΑΤΑΛΟΓΟΣ ΕΛΛΗΝΙΚΟΥ INTERNET το Περισσότερες κατηγορίες
* Μετακινείστε στην ιστοσελίδα <http://directory.in.gr/>. Στο πάνω μέρος της σελίδας βλέπετε τον θεματικό κατάλογο με τα διάφορες βασικές κατηγορίες που παρέχει
* Κάθε κατηγορία είναι οργανωμένη σε υποκατηγορίες για ευκολότερη αναζήτηση. Πηγαίνετε π.χ. στην κατηγορία Υγεία, Ιατρική και κάντε κλικ. (βλέπετε στη νέα σελίδα τις υποκατηγορίες)
* Επιλέξτε την υποκατηγορία Μαγειρική, Διατροφή
* Στη νέα ιστοσελίδα επιλέξτε Διατροφή, Συνταγές Μαγειρικής
* Από τα αποτελέσματα επιλέγω τον σύνδεσμο About Pasta (συνταγές για ζυμαρικά)
* Δοκιμάστε εναλλακτικά από τα αποτελέσματα το σύνδεσμο Cooking Stories
* Μπείτε τώρα στην ιστοσελίδα [www.robby.gr](http://www.robby.gr) (άλλος θεματικός κατάλογος)
* Επιλέξτε από το θεματικό κατάλογο το σύνδεσμο Αθλητισμός
* Κατόπιν το σύνδεσμο Ποδόσφαιρο
* Έπειτα το σύνδεσμο Ομάδες
* Μπορείτε κατόπιν να δείτε την ιστοσελίδα κάποιας συγκεκριμένης ομάδας
* Μπείτε πάλι τώρα στην ιστοσελίδα directory.in.gr
* Ακολουθήστε την κατηγορία Εκπαίδευση, Εργασία
* Κατόπιν την υποκατηγορία Εκπαίδευση Βασική
* Κατόπιν το σύνδεσμο Δημοτικά Σχολεία
* Βλέπετε τώρα σελιδοποιημένα τα υπάρχοντα Δημοτικά σχολεία που έχουν καταχωρηθεί στο συγκεκριμένο θεματικό κατάλογο.
* **Μηχανές Αναζήτησης:** Είναι ιστοσελίδες που μου δίνουν τη δυνατότητα να αναζητήσω δίνοντας κάποιες λέξεις-κλειδιά, άλλες ιστοσελίδες στον Παγκόσμιο Ιστό που αναφέρονται-περιέχουν μέσα τους τις λέξεις αυτές. Είναι καλό να εξειδικεύω από πριν όσο γίνεται το θέμα για το οποίο ψάχνω, γιατί η αναζήτηση πολύ γενικών θεμάτων μου επιστρέφει πάρα πολλά αποτελέσματα και σε αρκετές περιπτώσεις δεν είναι αυτά που επιζητώ
* Παραδείγματα μηχανών αναζήτησης:
  + Google
  + Bing
  + Yahoo
  + YouTube
  + Wikipedia
* Οι περισσότεροι browsers διαθέτουν κουμπί αναζήτησης με το οποίο μας δίνεται η δυνατότητα να ψάξουμε σε συγκεκριμένες μηχανές αναζήτησης για το θέμα που μας ενδιαφέρει

**ΑΣΚΗΣΗ**

* Μπείτε στη σελίδα [www.google.gr](http://www.google.gr)
* Δώστε σαν λέξη-κλειδί το Είδη σεισμών
* Επιλέξτε τον σύνδεσμο www.seismoi.gr/ ΕΙΔΗ ΣΕΙΣΜΩΝ
* Πηγαίνετε πίσω και επιλέξτε τώρα τον σύνδεσμο Σεισμός-Βικιπαίδεια
* Οι ιστοσελίδες στις οποίες οδηγούμαστε μέσω μίας μηχανής αναζήτησης μπορεί να περιέχουν και εντελώς άσχετο περιεχόμενο με αυτό που ψάχνουμε
* Οι πληροφορίες επίσης στο Internet:
  1. Δεν έχουν αξιολογηθεί από κάποιον
  2. Μπορεί να μην είναι αξιόπιστες
  3. Μπορεί να μην είναι πρόσφατες (π.χ. δες την ιστοσελίδα [www.14gymnasio.gr](http://www.14gymnasio.gr))
* Γενικά, πρέπει να είμαι ιδιαίτερα επιφυλακτικός όσον αφορά τις πληροφορίες που διαβάζω στο Internet και πρέπει πάντα να τις αντιμετωπίζω με κριτική διάθεση (να σκέπτομαι αν μπορεί να είναι δηλ. αληθείς ή όχι), καθώς ο καθένας μπορεί να γράφει και να δημοσιεύει ότι θέλει χωρίς να υπάρχει κάποιος κεντρικός έλεγχος
* Όταν βλέπω μία ιστοσελίδα πρέπει:
  1. Να ελέγχω αν είναι δυνατό την τελευταία ενημέρωση της ιστοσελίδας
  2. Να ελέγχω σε ποιον ανήκει η ιστοσελίδα
  3. Να εξετάζω τον σκοπό της
  4. Να εξετάζω αν είναι όμορφα σχεδιασμένη
  5. Να ελέγχω αν υπάρχουν ορθογραφικά-συντακτικά λάθη
  6. Να ελέγχω αν είναι πλούσια σε υπερσυνδέσμους
  7. Να ελέγχω αν καλύπτει με αρκετό υλικό το θέμα που παρουσιάζει
  8. Είναι καλό να περιηγούμαι σε γνωστές και δημοφιλείς ιστοσελίδες, όπου ο ιδιοκτήτης τους έχει κύρος και είναι αξιόπιστος

**ΑΣΚΗΣΕΙΣ-ΔΡΑΣΤΗΡΙΟΤΗΤΕΣ**

1. Να πάτε στις παρακάτω μηχανές αναζήτησης και να δώσετε σαν λέξεις-κλειδιά το **Πάτρα Δημοτικά**:
   1. Google
   2. Yahoo
   3. Bing

Ελέγξτε το πλήθος των αποτελεσμάτων. Ποια κατά τη γνώμη σας είναι η καλύτερη μηχανή αναζήτησης;

1. Αναζητήστε εικόνες στο Διαδίκτυο. Πιο συγκεκριμένα πηγαίνετε στην ιστοσελίδα της Google ([www.google.gr](http://www.google.gr)) και αναζητήστε εικόνες για την Πάτρα. Κατόπιν μεταβείτε στην ιστοσελίδα της Bing ([www.bing.com](http://www.bing.com)) και αναζητήστε εικόνες για ζώα
2. Πηγαίνετε στην ιστοσελίδα [www.in.gr](http://www.in.gr) (Επιλέξτε αφού μεταβείτε στο κάτω μέρος της ιστοσελίδας, στον κατάλογο του Ελληνικού Internet, το περισσότερες κατηγορίες). Επιλέξτε κατόπιν την κατηγορία Υγεία, Ιατρική και κατόπιν την υποκατηγορία Πρώτες Βοήθειες, Επείγοντα. Διαπιστώνω ότι δεν μπορώ να πάρω πληροφορίες για το πώς μπορώ να παρέχω πρώτες βοήθειες. Πάω τώρα στην σελίδα της μηχανής αναζήτησης Google ([www.google.gr](http://www.google.gr)) και δίνω πρώτες βοήθειες σαν λέξη-κλειδί. Από τα αποτελέσματα επιλέγω είτε:
   1. Οδηγός πρώτων βοηθειών
   2. Πρώτες βοήθειες

Εναλλακτικά δώστε στο google.gr το πρώτες βοήθειες ppt και επιλέξτε από τα αποτελέσματα το πρώτες βοήθειες.ppt-kpeparanestiou.gr (Ανοίγει ένα αρχείο Powerpoint για την παροχή πρώτων βοηθειών)